OzLabs/hebrew-wiki-articles huggingface dataset:
אמיר קרטס

אמיר קרטס (אפריל 1964 – 1 בינואר 2018) היה זמר, נגן וכותב שירים ישראלי.

==ביוגרפיה==
בשנת 1991 הקים קרטס את להקת רעש עם עודד פרח ורע מוכיח, ובהמשך הצטרף ללהקה ג'וני שועלי. בשנת 1994 הוציאה הלהקה את אלבום הבכורה "רעש רק רעש. ק.". את מרבית השירים באלבום כתב ושר קרטס, אך השירים שהתפרסמו היו בעיקר אלה שכתב שועלי, בייחוד "לעיתים". ההשמעות הרבות של "לעיתים" לא סייעו להצלחת האלבום, ונמכרו ממנו כ־5000 עותקים בלבד, אך הוא זכה לשבחים רבים מהמבקרים ונחשב לאחד האלבומים הטובים ברוק העברי.

ב-1995 השתתף עם כל חברי להקת רעש בנגינה באלבום "האלף ואחד", אלבומו הראשון של שועלי. ב-1996 יצא האלבום השני של רעש, "תמימות", שנכתב והושר כמעט כולו על ידי קרטס. גם האלבום הזה זכה לביקורות טובות אבל למכירות מועטות ביותר. באותה שנה השתתף בנגינה באלבומה של יעל לוי "שוך הסערה".

באמצע שנות התשעים עזב קרטס את תל אביב ועבר למושב עזוז שעל גבול מצרים. בעזוז המשיך קרטס את העיסוק במוזיקה, כשהקים אולפן הקלטות, "עזוזה ספייס זלמה", והחל לתת שיעורים.

רעש וקרטס הופיעו מעט מאוד עד 2002, אך ב־1998 ניגנו כל חברי הלהקה באלבום הבכורה של זמר הרוק החסידי החוזר בתשובה עדי רן.

בשנת 2000 יצא האלבום השלישי של רעש, "אני זה לא אתה". אף שהאלבום נשמע כמו יצירה של להקה מגובשת ושוויונית, שבה ניתנה הזדמנות לכל החברים לנגן את יצירותיהם, הלהקה התפרקה עוד לפני יציאתו למדפים.

בשנת 2002 חזרו רעש לבמה בהופעה החגיגית לציון שלוש-עשרה שנים ("בר מצווה") לחברת התקליטים נענע דיסק, אך הדבר לא הוביל לאיחוד הלהקה או להקלטת אלבומים חדשים בשם "רעש".

האלבום הראשון של קרטס, "ים צהוב", יצא בשנת 2003. העבודה על האלבום החלה כבר ב-1997, כשקרטס כותב את כל השירים. בהקלטות השתתפו מוזיקאים רבים, חלקם חבריו מתל אביב כמו ג'וני שועלי ואסף אמדורסקי, וחלקם תלמידיו לשעבר, מוזיקאים צעירים מן הנגב. "אופנה זה לא דבר ששייך לחיים שלי ולמוזיקה שאני מייצר", הסביר קרטס בקומוניקט לאלבום, שהוגדר כאלבום מסע לחיפוש אחר מקורות השראה.

קרטס נפטר ב-1 בינואר 2018 ממחלת הסרטן בגיל 53. הותיר אחריו את אשתו דינה ושלושה ילדים.

==דיסקוגרפיה==
* ים צהוב (2003)

==קישורים חיצוניים==

* [http://stage.co.il/Authors/AmirKertes אמיר קרטס] דף יוצר בבמה חדשה
בעקבות מותו:
* 
* 
* 
* 

קטגוריה:זמרים השרים בעברית
קטגוריה:זמרים ישראלים
קטגוריה:אישים הקבורים בבית הקברות ירקון
קטגוריה:חברי להקת רעש
קטגוריה:ישראלים שנולדו ב-1964
קטגוריה:ישראלים שנפטרו ב-2018
אולג סלנקו

אולג אנטולייביץ' סלנקו (ברוסית: Олег Анатольевич Саленко; נולד ב-25 באוקטובר 1969 בלנינגרד, ברית המועצות) הוא כדורגלן עבר סובייטי ורוסי, שמחזיק בשיא העולם של גביע העולם בכדורגל כשכבש חמישה שערים במשחק אחד לזכות נבחרת רוסיה נגד נבחרת קמרון ב-28 ביוני 1994. סלנקו סיים את מונדיאל 1994 עם שישה שערים וחלק את תואר נעל הזהב (מלך השערים) עם חריסטו סטויצ'קוב.

הקריירה של סלנקו עם קבוצותיו נמשכה מ-1986 עד לשנת 2000 בהן שיחק בזניט לנינגרד, דינאמו קייב, לוגרונייס, ולנסיה, גלאזגו ריינג'רס ואיסטנבולספור.

סלנקו היה שחקן הכדורגל הראשון בברית המועצות שעשה העברה ממועדון כדורגל אחד לאחר, במובן המערבי של המילה, כאשר דינמו קייב שילמה עליו לזניט 36 אלף רובל סובייטי.

באופן מפתיע, סלנקו לא כבש אף לא שער אחד מחוץ למונדיאל 1994 עם נבחרת רוסיה ושיחק רק תשעה משחקים בינלאומיים, אחד מהם בנבחרת אוקראינה בכדורגל.

==תארים==
===קבוצתיים===
* מקום ראשון באליפות אירופה בכדורגל עד גיל 19 - 1988
* אליפות ליגת העל הסובייטית בכדורגל - 1990
* הגביע הסובייטי - 1990
* אליפות ליגת העל הסקוטית - 1996

===אישיים===
* מלך השערים של גביע העולם בכדורגל עד גיל 20 - 1989
* נעל הזהב - 1994

== קישורים חיצוניים ==

* [https://www.jsport.co.il/סיפור-חצי-רוסי/ סיפור חצי רוסי], כתבת תסקיר באתר JSport

==הערות שוליים==

קטגוריה:כדורגלנים סובייטים
קטגוריה:כדורגלנים רוסים
קטגוריה:חלוצי כדורגל סובייטים
קטגוריה:חלוצי כדורגל רוסים
קטגוריה:סנקט פטרבורג: כדורגלנים
קטגוריה:חלוצי כדורגל אוקראינים
קטגוריה:כדורגלנים אוקראינים
קטגוריה:כדורגלני דינמו קייב
קטגוריה:כדורגלני ולנסיה
קטגוריה:כדורגלני גלאזגו ריינג'רס
קטגוריה:כדורגלני קורדובה
קטגוריה:כדורגלני פוגון שצ'צ'ין
קטגוריה:כדורגלני נבחרת אוקראינה
קטגוריה:כדורגלני נבחרת רוסיה
קטגוריה:כדורגלני מונדיאל 1994
קטגוריה:רוסים שנולדו ב-1969
קטגוריה:סובייטים שנולדו ב-1969
מוזיקת דאנס אינטליגנטית

מוזיקת דאנס אינטליגנטית (באנגלית: Intelligent Dance Music; בראשי תיבות: IDM) הוא תת-סגנון של מוזיקה אלקטרונית המאופיין על צלילים אשר אינם אופייניים למוזיקה אלקטרונית, מקצבים שבורים ומורכבים וצליל מחוספס וקשה. המוזיקאים המובילים בתחום הם ריצ'רד די ג'יימס הידוע גם בתור אפקס טווין (Aphex Twin), סקוורפושר (Squarepusher), אוטֵקר (Autechre) ומיוזיק (µ-Ziq) וחברת התקליטורים המובילה בתחום היא ווארפ (Warp).

== היסטוריה ==
המושג IDM נבע לראשונה בשנת 1993 ברשימת תפוצת דואר אלקטרוני, שנועדה לדון בחברת התקליטים רפלקס (Rephlex Records), עם השנים המושג הושרש בקרב הקהילה ונעשה פופולרי מסביב לעולם.
למעשה, IDM הוא לא ז'אנר מוזיקלי בפני עצמו, אלא מעין מושג כללי למגוון רחב של ז'אנרים – כמו דראם נ' בייס, אמביינט, האוס, היפ הופ ואפילו ג'אז.
במהלך שנות התשעים, המושג IDM הצטמצם לסגנון יותר ספציפי של מוזיקה, בעיקר מוזיקה ניסיונית (אקספירמנטלית) שהופקה על ידי חברת התקליטים WARP ועל ידי אומנים כמו Polygon Window, Autech, LFO, B12, Seefeel ו- Black Dog Productions. רוב האומנים מקורם בבריטניה, אך עם לקראת סוף שנות התשעים שוב התרחבה הקהילה ומספר האומנים בזרם ה-IDM הלך וגדל.

השפעת ה-IDM החלה לתת את אותותיה בארצות הברית בתחילת שנות האלפיים, כאשר לייבלים עצמאיים ומסחריים (במיוחד במיאמי ושיקגו) החלו להתמקצע ולעסוק במיוחד בסגנון ה-IDM ומוזיקה אלקטרונית אקספרימנטלית באופן כללי.

מתוך קהילת ה-IDM, פותחה תוכנת שיתוף הקבצים סולסיק.

== מוזיקולוגיה ==

== ביקורת ==

== ראו גם ==
* טכנו
* Soulseek

== קישורים חיצוניים ==

* [http://music.hyperreal.org/lists/idm/ IDM-L] – רשימת תפוצה

קטגוריה:סגנונות מוזיקליים
קטגוריה:מוזיקה אלקטרונית
גונדור

גונדור היא ממלכה דמיונית המתוארת בלגנדריום של ג'ון רונלד רעואל טולקין.

גונדור נמצאת בדרום הארץ התיכונה וגובלת במורדור במזרח וברוהן בצפון. בירת הממלכה הייתה אוסגיליאת ולאחר מכן הייתה זאת העיר מינס טירית ("העיר הלבנה") שנמצאת בלב מישור פלנור. גונדור היא אחת מממלכות בני האדם החזקות ביותר, ויחד עם בני הלילית הובילה את המאבק בסאורון בשנת 3,434 לעידן השני. איסילדור, מלכה של גונדור, הוא זה שהצליח להביס את סאורון, כאשר כרת את הטבעת מידו באמצעות החרב נארסיל שנשברה.

לאחר מותו של איסילדור מלכו צאצאי אנריון אחיו על גונדור. בשנת 2,050 לעידן השלישי קרא אדון הנאזגול תיגר על המלך גונדור. בפעם הזו המלך החליט להיענות לאתגר ויצא למינאס מורגול בלווית מספר שומרי ראש. עקבותיו לא נודעו מאז. מאחר שהוא לא השאיר יורשים, מונו עוצרים על גונדור להחזיק את הממלכה עד אשר תחודש שושלת המלכים וייוולד יורש ראוי. העוצרים הצליחו לייצב את מצבה של גונדור, עד אשר סאורון התעורר בשנית בעידן השלישי.

בתקופת העידן השלישי, כאשר פרודו בגינס נשלח להשמיד את הטבעת בהר האבדון שבמורדור, בגונדור שולט העוצר דנתור בן אקת'ליון. לדנתור שני בנים, בורומיר ופאראמיר. דנתור שלח את בורומיר למועצה בריבנדל על מנת להשיג את הטבעת האחת, שלדעתו תאפשר לגונדור להביס את סאורון ולחדש את תהילת ימי קדם. בהיעדרו של בורומיר, האביר הנערץ על העם והאהוב על אביו, מתמנה פאראמיר למפקד הצבא. במהלך המסע עם אחוות הטבעת, מגלה בורומיר שישנו נצר לשושלת המלכים של נומנור והוא אראגורן בן אראתורן, סייר מבני הדונאדין שבצפון. 

אחרי מלחמת הטבעת והשמדתה הסופית בהר האבדון, מוכתר ארגורן למלכה הרשמי של גונדור, יחד עם מלכתו: עלמת העלפים ארוון אונדומיאל (בתו של אלרונד). בעזרתו של גימלי בן גלוין, המגייס את אשפי הבנייה של הגמדים, ארגורן מצליח לשקם את העיר הלבנה ואת מבצרי וערי גונדור ברחבי הממלכה.

==היסטוריה==
ימין

כאשר טבע האי נומנור ברחו תשע ספינות של ה"נאמנים" לארץ התיכונה בפיקודם של אלנדיל ובניו איסילדור ואנריון. אלנדיל לקח לו ממלכה בצפון, ולבניו נתן את ממלכת גונדור. גונדור הוקמה בשנת 3,320 לעידן השני. בהתחלה עיר בירתה הייתה אוסגיליאת. לקראת סוף העידן השני, מעט לאחר שהקימו את הממלכות, סאורון, שליט מורדור, פתח במתקפה נגד גונדור, מלחמה שבסופה הובס סאורון. בשנת 420 לעידן השלישי שיקם המלך אוסטוהר את מינס טירית, ומאז הפכה האחרונה לבירת הממלכה. בימיו החלו לתקוף בני המזרח את גונדור. גונדור ניצחה את בני המזרח עם בנו של אוסטוהר - טרוסטר, שלקח לעצמו את השם רומנדקיל "המנצח במזרח". אולם לאחר זמן הוא מת בקרבות עם צבאות נודדים חדשים שהגיעו מהמזרח. בנו טורמבר נקם את נקמתו וכבש עוד שטחים במזרח.

==קישורים חיצוניים==
* [https://web.archive.org/web/20070225071655/http://www.numenore.org/arda/index.php/%D7%92%D7%95%D7%A0%D7%93%D7%95%D7%A8%2C_%D7%94%D7%9E%D7%9E%D7%9C%D7%9B%D7%94 גונדור באנציקלופדיה של ארדה]

קטגוריה:שר הטבעות: מקומות
קטגוריה:ממלכות הארץ התיכונה
יאיר פרץ

יאיר פרץ (נולד ב-2 במרץ 1954) הוא איש ציבור ישראלי, שכיהן כחבר הכנסת מטעם ש"ס בכנסת ה-15 וה-16.

==ביוגרפיה==
פרץ נולד בשנת 1954 במרוקו ועלה לישראל ב-1961. הוא שירת בצה"ל בנח"ל, ואחר כך למד לימודי הוראה לתואר שני ולימודי עבודה סוציאלית. פרץ כיהן בין היתר כפקיד סעד.

הוא היה חבר בית הנבחרים של ההסתדרות הכללית, וחבר דירקטוריון במספר חברות ("משען", מפעלי שיקום, קרן סביל, מועצת המוסד לביטוח לאומי ועוד).

בין השנים 1993–1998 כיהן כחבר המועצה האזורית שפיר, ואף התמודד ללא הצלחה לראשות המועצה.

נבחר לראשונה לכנסת ב-1999. לאורך שנות כהונתו, שימש, בין היתר, כיו"ר סיעת ש"ס, כיו"ר ועדת העבודה והרווחה, כיו"ר הוועדה למאבק בנגע הסמים וכיו"ר הוועדה לפתרון בעיית העובדים הזרים. בכנסת ה-16 כיהן כיו"ר השדולה לקידום יחסים עם הקהילות הנוצריות בעולם וחבר בשדולה לאיכות הסביבה.

ב-23 במרץ 2006 הודה פרץ בקבלת דבר במרמה, במסגרת עסקת טיעון, עקב קבלת תואר אקדמי במרמה מטעם שלוחת אוניברסיטת ברלינגטון בישראל. הוא נידון ל-12 חודשי מאסר על תנאי וקנס של 6,000 ש"ח. אחרי הרשעה זו התפטר מהכנסת, אולם היה שוב מועמד ברשימת ש"ס לכנסת ה-17 במקום ה-14 ולא נכנס לכנסת.
== חיים אישיים ==
נשוי ואב ל-8, גר ביישוב הקהילתי אלומה ליד קריית גת.

== קישורים חיצוניים ==
* 
* 
* 
* 

== הערות שוליים ==

קטגוריה:פוליטיקאים ישראלים שהורשעו בדין
קטגוריה:חברי הכנסת מטעם ש"ס שהורשעו בדין
קטגוריה:דירקטורים ישראלים
קטגוריה:חברי הכנסת מטעם ש"ס
קטגוריה:עובדים סוציאליים ישראלים
קטגוריה:פעילי ההסתדרות הכללית
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:חברי הכנסת החמש עשרה
קטגוריה:חברי הכנסת השש עשרה
קטגוריה:יושבי ראש ועדת העבודה, הרווחה והבריאות
קטגוריה:יושבי ראש הוועדה למאבק בנגעי הסמים והאלכוהול
קטגוריה:יושבי ראש הוועדה המיוחדת לבעיית העובדים הזרים
קטגוריה:ישראלים שנולדו ב-1954
קצאל (מטבע)

קצאל (בספרדית: Quetzal, סימון לפי תקן ISO 4217: GTQ) הוא ההילך החוקי של גואטמלה ונקרא על שם קצאל, הציפור הלאומית של גואטמלה. בתרבות המאיה העתיקה, נוצות זנבה של הציפור שימשו גם הן כמטבע.

הקצאל מחולק ל-100 סנטבוס. הוא נכנס לשימוש בשנת 1925, והחליף את הפסו. עד שנת 1979 הוצמד הקצאל לדולר האמריקני בסחר הפנים של גואטמלה.<ref></ref>

במחזור קיימים מטבעות של 1, 5, 10, 25 ו-50 סנטאבו, וכן של קצאל אחד. השטרות הקיימים במחזור הם של 1, 5, 10, 20, 50, 100 ו-200 קצאל.<ref></ref>

==קישורים חיצוניים==

* [https://blog.remitly.com/currencies/guatemalan-quetzal-guide-guatemala-money-facts/ עובדות על מטבע הקצאל]

==הערות שוליים==

קטגוריה:גואטמלה: כלכלה
קטגוריה:מטבעות
קטגוריה:מטבעות אמריקה הלטינית
רון קרטר

רונלד לוין "רון" קרטר (באנגלית: Ronald Levin "Ron" Carter; נולד ב-4 במאי 1937) הוא קונטרבסיסט וצ'לן המנגן בעיקר ג'אז. הוא התפרסם בשנות ה-60, כאשר ניגן עם החמישייה הגדולה השנייה של מיילס דייוויס, מאז השתתף בהקלטת מאות תקליטים ופעיל עד ימינו.

== קורות חייו ==
קרטר נולד בעיר פרנדייל שבמדינת מישיגן בארצות הברית, הוא התחיל לנגן על צ'לו כשהיה בן 10, אולם כשעבר עם משפחתו לדטרויט נתקל בבעיות הנובעות מסטריאוטיפים גזעניים בנוגע לנגינה בצ'לו, ולכן החל לנגן על קונטרבס. קרטר עבר לניו יורק, שם עבד עם אריק דולפי, ת'לוניוס מונק, בובי טימונס ואחרים, ואף למד ב-Manhattan School of Music. ב-1963 הצטרף לחמישייה של מיילס דייוויס, פרט לויין שורטר בסקסופון בחטיבת הקצב ניגנו עם קרטר הרבי הנקוק וטוני ויליאמס, שלושת אלה יצרו חטיבת קצב אגדית בתחום הפרי ג'אז. 

רבים טוענים כי קרטר הוא למעשה הבסיסט המוקלט ביותר בז'אנר הג'אז ומעריכים כי השתתף בכ-2,220 הקלטות.

==קישורים חיצוניים==

* 

* 
* 

קטגוריה:ערכים שבהם תבנית בריטניקה אינה מתאימה
קטגוריה:צ'לנים אמריקאים
קטגוריה:נגני ג'אז: בסיסטים
קטגוריה:נגני קונטרבס
קטגוריה:נגני בי בופ
קטגוריה:זוכי פרס גראמי
קטגוריה:בוגרי אוניברסיטת רוצ'סטר
קטגוריה:בוגרי בית הספר מנהטן למוזיקה
קטגוריה:אמריקאים שנולדו ב-1937
ויליאם בלקסטון

סר ויליאם בלקסטון (באנגלית: William Blackstone; 10 ביולי 1723 – 14 בפברואר 1780), משפטן אנגלי, המפורסם בעיקר בזכות ספרו "פירושים על דיני אנגליה".

== ביוגרפיה ==
בלקסטון נולד ב־1723 בלונדון שבאנגליה. בשנת 1746 סיים את לימודיו באוקספורד וקיבל הסמכה כעורך דין. עקב אי הצלחתו בצד המעשי של עריכת דין, פנה לצדדים התאורטיים והלימודיים של המקצוע. בשנת 1758 נתמנה לפרופסור למשפט אנגלי בקתדרה על שם וינר באוקספורד, מינוי שהיה חדשני באופיו עקב העובדה שעד לתקופתו של בלקסטון המשפט לא נלמד כמקצוע מיוחד.

בלקסטון שימש כמרצה עד שנת 1766, ובשנים אלה חיבר את היסוד ליצירת המופת שלו, "פירושים על דיני אנגליה", שיצאה לאור בין השנים 1765 ו-1769, והתבססה על הרצאותיו.

בשנת 1766 התפטר בלקסטון ממשרתו ושב לעבוד כעורך דין מן השורה. בין השנים 1768 ו-1770 היה בלקסטון חבר הפרלמנט הבריטי ובשנת 1770 נתמנה למשרת שופט, משרה שהחזיק עד יום מותו בשנת 1780.

יצירתו של בלקסטון, "הפירושים על דיני אנגליה", מהווה פירוש של עקרונות המשפט המקובל באנגליה, מבארת את הביטויים הטכניים של החוק ומסבירה את טעמי עקרונותיו. הספרים מאופיינים בריבוי משלים וסגנון ברור וקריא, דבר שהפך אותם לספר לימוד מועדף בעבר. הספר היה בעל השפעה מרובה באנגליה ובארצות הברית עד לסוף המאה ה-19, ומשמש עד היום כאבן דרך חשובה בהבנת התפתחותה של מערכת המשפט המערבית. פסקי דיניו של בלקסטון קובצו גם הם בספר שיצא לאור לאחר מותו בשנת 1781.

בלקסטון היה איש משפט הטבע, וככזה האמין שהמשפט האנגלי אידיאלי ומושלם. חלקו עליו: ג'רמי בנת'ם, ג'ון סטיוארט מיל, וג'ון אוסטין.

==קישורים חיצוניים==

* 
* 
* 

קטגוריה:עורכי דין בריטים
קטגוריה:חוקרי משפט בריטים
קטגוריה:סגל אוניברסיטת אוקספורד
קטגוריה:חברי הפרלמנט של בריטניה הגדולה
קטגוריה:בריטים שנולדו ב-1723
קטגוריה:בריטים שנפטרו ב-1780
טמפל בר (דבלין)

טמפל בר (באירית: Barra an Teampaill, באנגלית: Temple Bar), הוא שמו של אזור בגדה הדרומית של נהר הליפי במרכז העיר דבלין, בירת אירלנד. האזור מהווה את המרכז התרבותי של דבלין, וכן רובע חיי הלילה הדבלינאים, ומוקד תיירותי.

טמפל בר, בניגוד לחלקי העיר הסובבים אותו, שמר על תבנית הרחובות מתקופת ימי הביניים והוא מתאפיין ברחובות צרים המרוצפים באבני רחוב.

== היסטוריה ==
בחלקו הצפוני של האזור עובר נהר הליפי, בחלקו הדרומי רחוב דיים, בחלקו המזרחי רחוב ווסטמורלנד ובחלקו המערבי רחוב פישהמבל. 
מקור השם טמפל בר כנראה בא משמה של משפחה בעלת מעמד ששכנה באזור במהלך המאה ה-17, משפחת טמפל. אבי המשפחה, סר ויליאם טמפל, שהיה אחד ממנהלי טריניטי קולג', היה בעליהם של בית וגנים באזור. הסבר נוסף לשם יכול לבוא מהשפעה של אזור טמפל בר שבלונדון. התיעוד ההיסטורי המוקדם ביותר של האזור כ"טמפל בר", הוא במפה משנת 1673. 

במהלך המאה ה-19, האזור איבד פופולריות, ובמאה ה-20 סבל מהזנחה, עם בניינים רבים נטושים. ייתכן ומצב זה הציל את האזור מהרס שעבר בשנות ה-60 על דבלין.

בשנות ה-80, חברת התחבורה הציבורית תכננה את רכישת האזור ובניית תחנה מרכזית לאוטובוסים. התוכנית בוטלה לאחר סירוב דיירי האזור ובעלי גלריות וחנויות אומנים.,
בשנת 1991 ממשלת אירלנד החליטה להקים חברה ללא מטרות רווח בשם "נכסי טמפל בר" אשר תפתח ותתחזק את האזור כרובע תרבותי של דבלין.

==האזור כיום==
כיום האזור משמש כמרכז למוסדות תרבות אירים רבים, כולל את מרכז הצילום האירי (מאגד את המכון לצילום של דבלין, ארכיון הצילום הלאומי והגלריה לצילום), מרכז התרבות ילדי ארק, מכון הסרטים האירי (מאגד את ארכיון הסרטים האירי) מרכז המוזיקה טמפל בר, מרכז מולטימדיה ארטהאוס, סטודיו וגלריית טמפל בר, מרכז פרויקטי האומנות, בית הספר למשחק גייטי וכן גם את הבורסה לניירות ערך של אירלנד והבנק המרכזי של אירלנד. 
כשיורד הלילה, האזור הופך למרכז של חיי לילה, עם מועדוני לילה רבים, מסעדות וברים. הפאבים המפורסמים באזור הם "פורטרהאוס ברורי קומפני", "אוליבר סט. ג'ון גוגרטי", "טורק'ס הד", וכמובן ה-"טמפל בר".

שני רבעים שוחזרו בשנים האחרונות – "רובע מיטינגהאוס" ו"רובע טמפל בר". שוק הספרים של הטמפל בר פועל בשבתות וימי ראשון ברובע הטמפל בר.

רובע מיטינגהאוס, משמש לצילומי חוץ בחודשי הקיץ. מאז קיץ 2004, רובע מיטינגהאוס מהווה בית לפרויקט "רובע הנואמים" הדומה לפינת הנואמים בלונדון ולשוק המזון של טמפל בר כל יום ראשון.

== גלריה ==
<gallery>
Temple Bar Dublin at Night.jpg|טמפל בר - הרחוב הראשי
Gogarty.JPG|הפאב "אוליבר סנט ג'ון גוגארטי" בטמפל בר
Pub Temple Bar - Dublin.jpg|פאב הנושא את שם הרובע
</gallery>

==קישורים חיצוניים==

* [https://web.archive.org/web/20050211053036/http://www.tascq.ie/ ארגון ללא מטרות רווח המייצג עסקים וסוחרים בטמפל בר]
* [http://www.templebartrad.com/ פסטיבל התרבות והמוזיקה האירית המסורתי של הטמפל בר]
* [https://web.archive.org/web/20040925121657/http://www.templebar.ie/ אתר נאמנות תרבות טמפל בר]

== הערות שוליים ==

קטגוריה:דבלין
קטגוריה:אירלנד: תרבות
לארה קרופט

אליסון קרול מגלמת את דמותה של לארה קרופט למשחק הווידאו, 2008
התפתחות דמותה של לארה קרופט בסדרת משחקי "טומב ריידר" מהביוגרפיה הראשונה ועד השנייה.
לארה קרופט (באנגלית: Lara Croft) היא דמות בדיונית. גיבורת סדרת משחקי הווידאו "טומב ריידר" ושני סרטים בשם זה.

== ביוגרפיות בדיוניות ==
ללארה נכתבו שלוש ביוגרפיות שונות. הביוגרפיה הראשונה נכתבה בצאת המשחק הראשון ולפיה לארה נכון לספטמבר 2018 בת 50. הביוגרפיה השנייה נכתבה כדי להתאים את לארה למשחקים חדשים בסדרה, ובכך להפוך אותה לצעירה יותר. הביוגרפיה השלישית נכתבה כדי לתת צד חדש לדמות וכדי להצעיר אותה יותר בשביל המשחקים החדשים בסדרה.

=== הביוגרפיה הראשונה ===
לארה קרופט (נולדה ב-14 בפברואר 1968) היא בתו של לורד הנשינגלי קרופט. היא גדלה באחוזה מפוארת השייכת למשפחתה וחונכה במוסדות לבני אצולה במעמדה. החל מגיל שלוש היא התחנכה על ידי מורה פרטית, ובגיל 11 עברה לבית הספר וימבלדון לבנות.
בגיל 16 עברה לפנימיית "גורדונ'סטאון", שם סיימה את לימודיה בגיל 18. לאחר מכן עברה לתיכון בשווייץ, וסיימה בו את לימודיה בגיל 20.

לארה למדה סקי במהלך שהותה בשווייץ; סקי הפך לספורט החביב עליה, והיא נהגה לבלות את חופשותיה בסקי בהרי ההימלאיה. באחת החופשות, מטוסם של לארה וחבריה התרסק על הר מושלג, ולארה הייתה היחידה ששרדה. כתוצאה מההתרסקות איבדה לארה את זיכרונה ונשאר לה חלקיק קטן של זיכרון מחיי האצולה שהיו לה. ההתרסקות והעובדה שהיא שרדה שינו את חייה של לארה, וכך גם ביקור שלה לאחר מכן בכפר מבודד ומרוחק. היא החליטה שנמאס לה מחיי האצולה המשעממים, ובחרה להפוך לשודדת קברים (באנגלית "טומב ריידר", כשם המשחק).

=== הביוגרפיה השנייה ===

בביוגרפיה זו, לארה נולדה ב-14 בפברואר 1977.

=== הביוגרפיה השלישית ===

לארה קרופט נולדה ב-14 בפברואר 1992 בבריטניה ללורד ריצ'רד קרופט ואמיליה קרופט. הוריה היו רוב הזמן לא איתה. לאחר מות אמה, אביה של לארה התחיל להיות אובססיבי למיתוסים ולאחר מות אביה, לארה הפכה ליתומה. היא נותרה בחסותו של חבר של אביה, קונרד רוט שאימץ אותה כאילו הייתה ביתו. בעקבות עבודתו של רוט, לארה ברוב ילדותה נשארה לבד. בנעוריה, למדה בקולג' האוניברסיטאי של לונדון. לאחר סיום לימודיה היא חוברת לסמנתה נישימורה והופכת לחברתה הטובה ביותר. ההרפתקאה הראשונה של לארה החלה במציאת הממלכה האבודה ימטאי.

== לארה קרופט בתרבות ==
דמותה של לארה קרופט ניצבה במוקד ויכוח ציבורי על חוסר הפרופורציה בין גודל שדיה למותניה הדקיקות וגופה החטוב. נטען כי עיצוב זה הופך את לארה לאובייקט מיני וסמל סקס (ביקורת דומה נמתחה בעבר על בובות ברבי). עיצוב דמותה של לארה קרופט שונה החל מ-2013, כך ששדיה הוקטנו וממדי גופה הפכו למציאותיים יותר.

באפריל 2006 זכתה דמותה של לארה קרופט לתואר "גיבורת משחקי הווידאו המצליחה ביותר בהיסטוריה" בספר השיאים של גינס.

בסרטי הקולנוע גולמה לארה קרופט על ידי השחקנית המפורסמת אנג'לינה ג'ולי, דבר שהקנה לה פופולריות נוספת.

== קישורים חיצוניים ==

* [https://www.bbc.com/news/newsbeat-59505737 Lara Croft: 25 years of Tomb Raider and a British gaming icon], אתר ה-BBC

== הערות שוליים ==

*
קטגוריה:דמויות ממשחקי וידאו
קטגוריה:דמויות קולנועיות
קטגוריה:דמויות נשיות במשחקי וידאו
ארסוף

אַרְסוּף הוא יישוב קהילתי המשתייך למועצה אזורית חוף השרון וממוקם על מצוק כורכר בגובה 35 מטר בין כביש 2 לים התיכון, סמוך לקיבוץ שפיים. ארסוף נחשב לאחד היישובים היקרים ביותר בישראל.

==היסטוריה==
שמו של היישוב נובע מקרבתו לתל ארשף הסמוך ומאזכורו בתנ"ך. בראשית ימי המדינה רבע מקרקעות המקום נרכשו על ידי האדמו"ר רבי שמחה בונים אלתר על מנת להקים במקום אתר קיט חרדי. הרעיון לא יצא לפועל, אך המגרשים נשארו בבעלות המשפחה.

היישוב מיועד לכלול מאה משפחות הוא מתחלק לשתי שכונות: ארסוף ים וארסוף קדם, ומשתרע על כ-250 דונמים.

תוכנית הבנייה לארסוף אושרה בסוף שנות התשעים, והיא מחלקת את היישוב ל־85 מגרשים בשטח של 700 מ"ר או 1,400 מ"ר. בשנות ה-90 של המאה ה-20 קיבלה השכונה המערבית הכרה כיישוב בשם ארסוף, בעוד השכונה המזרחית נותרה במעמד של יישוב לא מוכר.

בתחומי היישוב אנדרטה בצורת ראש המתצפת על הסביבה בעזרת משקפת, לזכרו של עידן גבריאל – תצפיתן מודיעין במוצב דלעת בגזרה המזרחית בלבנון, שנפל ב-10 ביוני 1996.

==מאפייני היישוב==
כיום היישוב הוא אחד היקרים והעשירים בישראל. מתגוררות בו 41 משפחות, ביניהן שגריר מקסיקו בישראל, עידן עופר, קובי ריכטר, בני שטיינמץ, מריוס נכט, אדם נוימן, ניר שרצקי ועמוס לוזון. כמו כן, האדמו"ר מגור מחזיק ברבע מהמגרשים ביישוב.

בתי היישוב הם כולם וילות, מלבד בניין דירות אחד (הכולל 9 דירות על פני חמישה מפלסים). ביישוב אין מבנים ציבוריים ואין אפשרות לקבל רישיון עסק. כמו כן, תחבורה ציבורית לא מגיעה ליישוב.

==חסימת החוף בפני הציבור==
היישוב מוקף בגדר, ובעבר מנעו שומרים את כניסתם של מבקרים שאינם אורחי התושבים לתחומיו. כך נמנעה מהציבור גישה לחוף ארסוף, שהוא שטח ציבורי פתוח בהגדרתו. ב-2013 התקבלה עתירה שחייבה את היישוב לאפשר גישת אזרחים לחוף, אך מועצת חוף השרון סימנה את מפרץ החנייה הסמוך לחוף באדום-לבן, ואזרחים מחוץ ליישוב שביקרו בחוף נקנסו כאשר חנו שם. ב-5 בנובמבר 2018 פסק בית המשפט לעניינים מקומיים, בערעור שהגישה העיתונאית גלי גינת על דוח חנייה שקיבלה, כי הדוחות שניתנו במקום אינם חוקיים ואין כל נימוק ענייני לאיסור על החנייה בחניון.

==גלריית תמונות==
<gallery widths="150px" heights="150px" perrow="4">
תמונה:Arsuff062.jpg|בתי היישוב כפי שהם נראים מחוף הים דרך אחד הוואדיות החותכים בצוק הכורכר
תמונה:Arssuf066.jpg|רחוב הכניסה לארסוף לעת שקיעה
קובץ:Arssuf023.jpg|בתי ארסוף מצפון
</gallery>

==קישורים חיצוניים==

* 
* [https://www.homee.co.il/ארסוף/ ארסוף] – אתר הבית של ארסוף
* [http://www.youtube.com/watch?v=d5N1yqLO884 ארסוף] – הצצה נדירה לאחד היישובים היקרים בארץ, כתבה בערוץ 2
* 
* 
* 
* 

==הערות שוליים==

קטגוריה:יישובים במחוז המרכז
קטגוריה:ישראל: יישובים קהילתיים
קטגוריה:יישובים שהוקמו ב-1995
קטגוריה:ארסוף
קטגוריה:יישובי המועצה האזורית חוף השרון
קטגוריה:מועצה אזורית חוף השרון
סלטיק פארק

סלטיק פארק
סלטיק פארק (באנגלית: Celtic Park) הוא אצטדיון כדורגל באזור פארקהד, כ-3 ק"מ ממרכז העיר גלאזגו שבסקוטלנד, המשמש כמגרשה הביתי של קבוצת הכדורגל סלטיק. האצטדיון ידוע גם בשם "פארקהד" וכן "גן העדן", בידי אוהדי סלטיק. סלטיק פארק הוא האצטדיון השני בגודלו בסקוטלנד אחרי אצטדיון מאריפילד, והחמישי בגודלו מבין אצטדיוני הכדורגל בבריטניה, אחרי אצטדיון ומבלי, אולד טראפורד, אצטדיון המילניום ואצטדיון טוטנהאם הוטספר, עם תכולה מרבית של 60,355 מקומות.

==היסטוריה==
סלטיק עברה מאצטדיון סלטיק פארק המקורי לנוכחי בשנת 1892. היציע המרכזי עוצב על ידי האדריכל ארצ'יבלד לייטץ' שעיצב אצטדיונים גם עבור גלאזגו ריינג'רס, הארטס, סנדרלנד ואברטון. האצטדיון עבר מספר רב של שיפוצים; ב-1988, שנת המאה של סלטיק, נוסף חיפוי הלבנים האדום בצד החיצוני של היציע המרכזי ובאמצע שנות ה-90 נערכו שדרוגים נוספים להתאמת האצטדיון לדו"ח טיילור. כיום היציעים מקיפים לחלוטין את המגרש והאצטדיון מורכב מיציע דו-שכבתי הנמשך לאורך 3/4 מהמגרש ויציע מרכזי דו-שכבתי הכולל גם את מוזיאון הקבוצה. 2 מסכים גדולים מותקנים בפנים האצטדיון לשידור מהלכים בולטים ושידורים חוזרים. ב-2004 הכריזה סלטיק על שיפורים נוספים שהם חלק מתוכנית השיפוץ הכוללת במטרה להשיג דירוג אצטדיון 5 כוכבים של אופ"א.

==היציעים==
*יציע ג'וק סטיין (תכולה: 13,006 צופים) - היציע המערבי של האצטדיון.
*יציע אריות ליסבון (תכולה: 13,006 צופים) - היציע המזרחי של האצטדיון.
*היציע הצפוני (תכולה: 26,970 צופים) - מכיל לבדו יותר צופים מ-10 אצטדיונים אחרים בליגת העל הסקוטית ונכון לעונת 2006-07, יותר מ-5 אצטדיונים בפרמייר ליג של אנגליה.
*היציע המרכזי (תכולה: 7,850 צופים) - היציע הדרומי של האצטדיון.
במשחקי ליגה האצטדיון מתמלא עד אפס מקום לעיתים נדירות, בשל הצורך לחצוץ בין מחנות האוהדים.

==אירועים מיוחדים==
*בשנת 1938 נרשם שיא הצופים באצטדיון כאשר 92,000 צופים הגיעו לצפות במשחק הדרבי מול ריינג'רס.
*בשנות ה-90, כאשר האצטדיון הלאומי בהאמפדן פארק עבר שיפוץ, סלטיק פארק אירח מספר גמרי גביע - האחרון מביניהם היה גמר הגביע הסקוטי ב-1998, וכן משחקים בינלאומיים של נבחרת סקוטלנד.
*בשנת 2002 זכה סלטיק פארק ב-59.9% מהקולות בסקר מתקן הספורט האהוב שנערך על ידי תחנת רדיו של ה-BBC.

==קישורים חיצוניים==

* [http://www.stadiumguide.com/celticpark.htm סלטיק פארק] ב-[https://web.archive.org/web/20090708044302/http://www.stadiumguide.com/index.htm Stadium Guide]
* [https://web.archive.org/web/20080220030605/http://www.worldstadiums.com/stadium_pictures/europe/united_kingdom/scotland/glasgow_celtic.shtml סלטיק פארק] ב-[http://www.worldstadiums.com/ World Stadiums] 
* [https://web.archive.org/web/20120209162038/http://www.worldstadia.com/stadium/scotland/celtic_park_(parkhead)/209.php סלטיק פארק] ב-[http://www.worldstadia.com/ Worldstadia]
* [https://web.archive.org/web/20081018183939/http://scottishfootballarchive.co.uk/grounds/celtic+park סלטיק פארק] ב-[http://scottishfootballarchive.co.uk/ Scottish Football Archive]
* [http://www.wantastadiumtour.com/football/celticfc/celticfc2.asp# סיור וירטואלי בסלטיק פארק]
* [http://maps.google.co.uk/maps?f=q&hl=en&q=celtic+fc+&sll=55.865627,-4.257224&sspn=0.032654,0.080338&ie=UTF8&t=k&om=1&ll=55.846313,-4.195232&spn=0.032671,0.080338&z=14&iwloc=A תמונת לוויין]

קטגוריה:ערכים שבהם תבנית בריטניקה אינה מתאימה
קטגוריה:סקוטלנד: אצטדיוני כדורגל
קטגוריה:גלאזגו: כדורגל
קטגוריה:גלאזגו: מבנים
קטגוריה:סלטיק
כמעט חצות

כמעט חצות הייתה תוכנית חדשות ששודרה בסיום השידורים היומיים של הטלוויזיה הישראלית בסוף שנות ה-70. התוכנית התאפיינה בסגנון הגשה לא פורמלי ובבחירה מיוחדת של נושאים, בניגוד לטון הרשמי של מבט לחדשות ולנושאים שנבחרו בה לסיקור. התוכנית נחשבה לחדשנית ומקורית וזכתה לשיעורי צפייה גבוהים. 

היוזם והעורך הראשון של התוכנית היה יצחק רועה, אשר קידם הגשה בסגנון לא פורמלי של חדשות גם בשידורי הרדיו.

קטגוריה:תוכניות טלוויזיה ישראליות
קטגוריה:הערוץ הראשון: תוכניות וסדרות
קטגוריה:תוכניות חדשות ואקטואליה
קטגוריה:סדרות טלוויזיה ישראליות שעלו לשידור בשנות ה-1970
יצחק רועה

יצחק רועה (6 ביוני 1937 – 22 ביולי 2017) היה איש רדיו וטלוויזיה שקידם הגשת חדשות בסגנון לא פורמלי. בין היתר יזם, ערך והגיש את מגזין הצהריים של רשת ב' "בחצי היום" ויזם וערך את תוכנית החדשות "כמעט חצות" בטלוויזיה הישראלית.

==ביוגרפיה==
יצחק רויך נולד ב-1937 וגדל בקריית חיים. שירת ככתב בירחון הצבאי "במחנה נח"ל". לאחר מכן הצטרף לחברי גרעין הנח"ל בקיבוץ אלומות. ב-1965 נישא ועזב את הקיבוץ. הוא עבר לירושלים ולמד ספרות באוניברסיטה העברית.

ב-1967 התקבל לעבודה בקול ישראל. ב-1969 החל להגיש את "בחצי היום". באפריל 1971 מונה למנהל מחלקת ענייני היום בקול ישראל, אולם בסוף השנה התפטר.

בשנת 1974 נסע לארצות הברית ללמוד תקשורת באוניברסיטת קולומביה. כשחזר הגיש מספר תוכניות בטלוויזיה הישראלית. בשנת 1979 התמנה למגיש מהדורת החדשות "כמעט חצות".

רועה פרש מרשות השידור לטובת האקדמיה והחל לעסוק בחקר התקשורת באוניברסיטה העברית. ב-1982 השלים את הדוקטורט. בעבודתו האקדמית חקר את שפת החדשות ואת הזיקה המורכבת שלה למציאות שהיא מבקשת לתאר. כמו כן, חקר את ההבדלים בין סוגי העיתונות השונים.

באוקטובר 1982 שב לרדיו, להגשת "בחצי היום" שלוש פעמים בשבוע.

בינואר 1986 החליף לזמן מה את אלכס אנסקי בהגשת התוכנית "7-0-7" בגלי צה"ל. בתחילת 1987, לאחר שסורבה בקשתו להגיש בטלוויזיה, סירב להגיש את יומן היום הזה ברדיו. בעקבות זאת, הודח מהגשת "היום הזה" ברדיו. בהמשך הנחה לסירוגין את התוכנית "תיק תקשורת" בטלוויזיה החינוכית בשנותיה הראשונות.

ספרו "אחרת על תקשורת" פורסם ב-1993, בהוצאת רכס.

ב-2004 פרש מהאקדמיה. ב-2008 יצאה לכבודו אסופת המאמרים "סיקור כסיפור: מבטים על שיח התקשורת בישראל", בעריכת מוטי נייגר, מנחם בלונדהיים ותמר ליבס, בהוצאת מאגנס ומכון סמארט, האוניברסיטה העברית.

בשנים האחרונות לחייו סבל רועה ממחלה והיה מאושפז בבית החולים הצרפתי סן לואי. הוא נפטר ב-22 ביולי 2017. ב-25 ביולי 2017 נקבר בבית העלמין בקיבוץ נחשון.

היה נשוי למרים ואב לשלושה בנים. בנו, יואב, הוא מפיק קולנוע.

==קישורים חיצוניים==
* 
* 
* מוטי נייגר, מנחם בלונדהיים ותמר ליבס, "[https://web.archive.org/web/20160303172853/http://www.magnespress.co.il/NetisUtils/srvrutil_getdoc.aspx/0L38vEJTS/preview/preview.pdf התקשורת מספרת סיפורים, יצחק רועה קורא בהם"] – הקדמה לספר "סיקור כסיפור: מבטים על שיח התקשורת בישראל – לכבוד יצחק רועה, הוצאת מאגנס ומכון סמארט, האוניברסיטה העברית, 2008

לאחר פטירתו:
* 
* 
* 
* 
* 
* 

==הערות שוליים==

קטגוריה:אנשי טלוויזיה ישראלים
קטגוריה:בוגרי אוניברסיטת קולומביה
קטגוריה:בוגרי האוניברסיטה העברית בירושלים
קטגוריה:חוקרי תקשורת המונים ישראלים
קטגוריה:סגל האוניברסיטה העברית בירושלים: תקשורת ועיתונאות
קטגוריה:סגל קול ישראל
קטגוריה:צמחונים ישראלים
קטגוריה:שדרני רדיו ישראלים
קטגוריה:אישים הקבורים בנחשון
קטגוריה:ישראלים שנולדו ב-1937
קטגוריה:ישראלים שנפטרו ב-2017
באסטד

באסטד (Busted) היא להקת פופ רוק בריטית שבה היו חברים ג'יימס בורן, מאט ויליס וצ'ארלי סימפסון.

== היסטוריה ==
הלהקה הוקמה ב־2000 על ידי מאט וג'יימס. הם נפגשו במועדון, באותה שנה לג'יימס הייתה להקה בשם "הכלב החולה" לאחר שמאט ראה אותם מופיעים הוא התלהב והציע לג'יימס להקים להקה משלהם, שקיבל את הצעתו.

אף על פי ששניהם נהנו עד מאוד לנגן יחד, הם הסכימו שלהקה לא יכולה להיות מבוססת על שני חברים בלבד. על כן הם פרסמו מודעה בעיתון "שני בחורים מוכשרים בטירוף מחפשים חבר נוסף לשלישייה." רבים נענו למודעתם אך לאחר מבחנים שערכו השניים נבחר צ'ארלי.

בתחילת הדרך הלהקה ניקראה "באסטר" רק לאחר שחברתו של מאט התקשרה ל-MTV ריקווסט שהנחתה אז ג'רי האליוול מהספייס גירלז וביקשה להעלות אותם לשידור, ג'רי קראה להם בטעות "באסטד". לכן הם החליפו את שמם. הם אהבו את התהילה מהתוכנית, והחליטו לחפש חברת תקליטים שתקבל אותם ואת סגנון המוזיקה הייחודי שלהם. בשנת 2002 באסטד הוחתמה על ידי חברת התקליטים "יוניברסל". חצי שנה לאחר מכן באסטד נכנסו לראשונה לאולפן ההקלטות להקליט את אלבומם הראשון הקרוי על שמם. השיר הראשון שהם הוציאו בספטמבר של אותה שנה היה תחת השם What I go to school for. השיר עורר סערה גדולה ברחבי בריטניה והגיע לראש המצעדים.

בשנת 2003 הוציאה באסטד לחנויות את אלבומה השני הקרוי "A Present For Everyone", לאחר צאת אלבום זה באסטד זכתה להכרה בכל העולם. הם הצליחו בכל העולם, ואף זכו להיכנס לספר השיאים של גינס בתור "הלהקה היחידה בכל העולם שהסינגל הראשון שלה היה מקום שני, השני מקום ראשון, השלישי מקום שלישי והרביעי מקום שני." העתיד נראה מזהיר בשביל באסטד, אך בשנת 2004 צ'ארלי הקים להקת רוק בשם "פייטסטאר" [Fightstar] ובאסטד הודיעו על פרוק הלהקה. "פייטסטאר", הלהקה החדשה של צ'ארלי, הוציאה 3 אלבומים, והגיעה למקום הראשון עם השיר The English Way במצעד של מיי ספייס. הלהקה מצליחה בבריטניה. באפריל 2009 יצא האלבום החדש של הלהקה - "Be Human" וזכה אף הוא להצלחה גדולה.

מאט הוציא 2 סינגלים ודיסק בתור סולן וג'יימס הקים להקה חדשה בשם "סאן אוף דורק" אשר משמרת את הסגנון הייחודי של באסטד. הלהקה הצליחה מאוד בבריטניה.

ב-2013 הלהקה "מקפליי" הזמינה את חברי הלהקה להופיע איתם בסיבוב ההופעות לכבוד 10 שנים ללהקה, אך רק מאט וג'יימס הצטרפו לסיבוב ההופעות. לאחר ההצלחה הרבה בסיבוב הופעות שתי הלהקות החליטו ליצור איחוד זמני של שתי הלהקות בשם "מקבאסטד" הכולל את חברי להקת מקפליי ובאסטד -למעט צארלי (לפי דבריו של ג'יימס, טען שיש סיכויים שחזירים יעופו לפני שצארלי יחזור לבאסטד) .מקבאסטד הוציאו אלבום בשם Mcbusted.
ב-10 בנובמבר 2015 באסטד הודיעו על איחוד וחזרתו של צארלי ללהקה, הלהקה צפויה לצאת לסיבוב הופעות במאי 2016 .

==דיסקוגרפיה==
=== אלבומי אולפן ===
* 2002: Busted
* 2003: A Present For Everyone

=== אלבומים נוספים ===
* 2003: Red Room Sessions
* 2004: A Ticket for Everyone: Busted Live
* 2004: Busted

==קישורים חיצוניים==

* 

* [https://web.archive.org/web/20050526101455/http://boss.streamos.com/wmedia/universalmotown/universal/busted/audio/01what_i_go_to_school_for.asx?siteid=urmv השיר הראשון של באסטד]

קטגוריה:להקות רוק בריטיות
קטגוריה:להקות פופ פאנק
קטגוריה:זוכי פרס המוזיקה הבריטית
קטגוריה:להקות שהוקמו בשנת 2000
וקטור (ביולוגיה)

קובץ המציג את העברת המחלות של [[יתושים בקדחת דנגי וקדחת הנילוס המערבית.]]
וקטור פתוגני או מעבירן הוא אורגניזם אשר לא גורם למחלות, אלא מעביר אותן. הווקטור משמש בתור פונדקאי של הפתוגן. לדוגמה, זני יתושים מסוימים מעבירים מחלות כמו קדחת מערב הנילוס. היתוש עצמו לא חולה בקדחת, אך הוא מעביר לאורגניזם אחר וכך מדביק אותו. וקטורים נפוצים הם אקריות, חרקים וקרציות.

וקטור גנטי הוא מקטע של DNA המתוכנן לשאת עליו גנים שונים, על פי הצורך, ומשמש בהנדסה גנטית כדי להעביר תכונות מסוימות לאורגניזם כלשהו.

בניגוד לוקטור שהוא אורגניזם חי, גם עצמים דוממים, המכונים פומיט מסוגלים להוות סוכן המעביר את הזיהום הפתוגני.

==ראו גם==
*וירוזום

==קישורים חיצוניים==

==הערות שוליים==

קטגוריה:רפואה
קטגוריה:מחלות זיהומיות וטפיליות
תל פולג

הנוף מהתל מערבה אל שמורת שער פולג ו[[מכון וינגייט]]
תל פּוֹלֵג הוא תל עתיק בקרבת אודים, בתחומי שמורת שער פולג, דרומית לשפך נחל פולג. הוא נמצא כ-6 ק"מ דרומית לנתניה וממוקם על גבעת כורכר ברום של 25 מטרים מעל פני הים.

== המיקום הגאוגרפי==
האתר ממוקם בסמוך לדרך הים (וִיָה מַארִיס) העתיקה, דבר אשר תרם רבות ליישוב מבחינה כלכלית. תל פולג לא היה התל היחיד במקום אלא חלק מגוש של ארבעה יישובים אשר כולם הוקמו בתקופת הברונזה. שלושת היישובים הנוספים הוקמו מערבה לתל פולג כיישובי-בת: ח'רבת חילפים, ח'רבת פלגית (בשפך נחל פולג) ותל עשיר. יישובים אלו נחשפו בתחומי מכון וינגייט לספורט.
יישוב נוסף התגלה 3.5 ק"מ מדרום-מזרח לתל פולג: תל זוריקיה.

== ההתיישבות באתר ==
תל פולג היה מיושב ברצף החל מתקופת הברונזה התיכונה ועד לתקופה הרומית.

במהלך תקופת הברונזה התיכונה עברה פולג תהליך משמעותי של ביצור, שבמסגרתו נבנתה בה מצודה מוקפת חפיר בצִדה הצפוני של העיר.<ref></ref> מצודה זו היוותה חלק ממערך הגנת הגבול הצפוני של ממלכת אפק הקדומה.

החל מתקופת הברונזה המאוחרת, דרך התקופה הישראלית ועד לתקופה הפרסית התקיים במקום יישוב פרזות (יישוב שאינו מוקף בחומה).

בתקופה הרומית החל לפעול במקום מפעל ייבוש הביצות של אגן נחל פולג; בעקבות זאת הועמק החפיר הכנעני בצידה הצפונה של פולג והחל לשמש בתור תעלת ניקוז, שאת שרידיה ניתן לראות עד היום בתחומי האתר.

מפעל ייבוש הביצות המשיך לפעול בפולג עד לתקופה הערבית הקדומה, עת נסתמה תעלת הניקוז והוזנחה. כתוצאה מכך, חזרו הביצות לאגן הפולג, מה שגרם לנטישת יישובי האזור.

בתקופה העות'מאנית התקיים במקום יישוב ערבי קטן בשם ח'רבת אלפאליק ומדרום לו יישוב נוסף בשם ח'רבת א-זבאבידה.

== גילוי האתר וחקירתו ==
בשנות ה-50 של המאה ה-20 התבצעה בתל חציבת כורכר גדולה, אשר פגעה בו קשות. בעקבות החציבה התגלו שרידי היישוב הראשונים במקום. בשנות השבעים נערכו במקום מספר עונות חפירה קצרות בראשות פרופ' רם גופנא ואיתן איילון, אשר חשפו ממצאים ארכאולוגיים רבים, בהם מגדל שמירה גדול מתקופת הברונזה, תעלת הניקוז, החפיר ומספר יסודות של בתים ובורות מהתקופה הישראלית.

==קישורים חיצוניים==
* [https://web.archive.org/web/20130528121556/http://old.parks.org.il/BuildaGate5/general2/data_card.php?Cat=%7E10~~894639715%7ECard10%7E&ru=&SiteName=parks&Clt=&Bur=33412147 נחל פולג - שמורת טבע שער פולג ושמורת טבע נחל פולג], באתר רשות הטבע והגנים

==הערות שוליים==

קטגוריה:השרון: אתרים ארכאולוגיים
קטגוריה:אתרים ארכאולוגיים כנעניים בארץ ישראל
קטגוריה:אודים
תל זוריקיה

תל זוּרֵיקִיָה הוא אתר ארכאולוגי באגן נחל פולג, מדרום לקיבוץ תל יצחק. גובהו 25 מטר מעל פני הים והוא נחלק לשני חלקים, צפוני ודרומי. 

בחלק הצפוני של האתר נמצאו שרידי בנייה מהתקופה הפרסית וחרסים רבים. במקום זה התקיים במאה ה-19 יישוב ערבי קטן בשם ח'ירבת א-זוריקיה. 

בחלק הדרומי נערכו חפירות בין השנים 1978-1979 בהנהלת רם גופנא, בהן נחשפו שרידי מצודה מתקופת הברונזה: חומות, מבנים ומגדל. מצודה זו היוותה חלק ממערך ההגנה של ממלכת אפק הכנענית, בדומה לתל פולג הסמוך. 

האתר ממוקם באופן אסטרטגי לצד מעברה קדומה בביצות הפולג ובקרבתו נובע המעיין עין א-זוריקיה. בימי מלחמת העולם הראשונה נערך במקום קרב בין הטורקים והגרמנים לבין הבריטים לאחר צליחת הירקון. במפות בנות התקופה כונה המקום Zerkiye Crossing.

==קישורים חיצוניים==

אגן נחל פולג במפה בריטית מ-1918, ותל זוריקיה במרכזו

זוריקיה
קטגוריה:ישראל: גאוגרפיה
קטגוריה:תל יצחק
כינין

נוסחת המבנה של כינין
כִינִין (נכתב גם חינין; בספרדית: Quinina) הוא תרכובת ארומטית המשמשת בעיקר כתרופה לטיפול בקדחת הביצות (מלריה).

הכינין מופק מקליפת עץ מהסוג צינכונה, עץ הכינין ממשפחת הפואתיים, שמקורו באמריקה הדרומית; ומכאן שמו: בלשון קצ'ואה המילה kina פירושה "קליפה". הראשונים להשתמש בכינין כתרופה היו האינקה. תרופה זאת הייתה מוּכּרת לרפואה האירופית כבר בשנת 1630, והיא נמכרה לראשונה באנגליה ב-1658.

הגרסה המודרנית של כינין נקראת כּינידין או כּינידוּראן (שם מסחרי). הכינידין היא נגזרת של הכינין והיא נמצאת בשימוש משנות ה-20 של המאה ה-20.

== שימושים ==
שימושה העיקרי כיום בשמירת קצב לב סדיר באנשים הסובלים מפרפורי פרוזדורים, ומניעת הפרעות קצב בחדרי הלב. בנוסף, משמש הכינין כחומר טעם בתעשיית המזון, בעיקר במשקאות מרירים, כגון ביטר למון ומי טוניק.

הכינין במינונים גבוהים שימש בעבר כטיפול למלריה. בשל תופעות הלוואי שלו, השימוש בו פחת עם גילוייהן של תרופות חדשות למלריה. במינונים נמוכים הכינין משמש למניעת התכווצויות שרירים. במקרים רבים די בשתיית "מי טוניק" כדי להשיג הקלה משמעותית. במינונים הנמוכים לא צפויות תופעות לוואי.

רק במקרים נדירים התרופה עלולה לגרום לדימום תת-עורי, בגלל ירידה במספר טסיות הדם. מנהל המזון והתרופות האמריקאי, ה-FDA, הגביל את כמות הכינין במשקה שאינו למטרות רפואיות ל-83 מיליגרם לליטר, כמות המהווה בין רבע לחצי כמות לעומת המינון הרפואי המקובל. כיום כמות הכינין במשקה קטנה בהרבה ועומדת על כ-60–70 מיליגרם לליטר, ונועדה רק להקנות מרירות למשקה הקל והממותק.
במינון גבוה כינין גורם להפלות, כינין נחשב גם לחומר טרטוגני, כלומר גורם לעיוותים בעובר. כמו כן, הכינין גורם לתופעות לוואי נוספות: בחילות, כאבי ראש, חירשות, עיוורון, ובמקרים נדירים אפילו למוות.

== היסטוריה ==
התיאור הראשון של טיפול בעזרת הכינין כתרופה למלריה, בשנת 1633, מיוחס לאנטוניו דה לה קלנצ'ה. לדבריו, מיסיונרים ישועים בפרו למדו איך לטפל במלריה בעזרת חומר אבקתי בצבע קינמון שהופק מקליפת העץ נקרא בספרדית El árbol de la calentura – עץ החום , המופיע בסמל פרו. האבקה שקיבלה את השם "קליפת הישועים" ניתנה במשקה והקלה על החום ועשתה ניסים נגד המלריה.

הבריטים תושבי הקולוניות באזורים מוכי מחלת המלריה, נהגו לערבב את מי הטוניק במשקה האלכוהולי ג'ין, וצרכו אותו באופן שוטף כתרופה מונעת בעלת טעם סביר.
בארצות הברית משתמשים בתחליף של כינין הנקרא quinidine.

==קישורים חיצוניים==

* 

==הערות שוליים==

קטגוריה:תרופות אנטי-אריתמיות
קטגוריה:אלקלואידים
קטגוריה:תרופות לטיפול במלריה
לגל דה קרמר

לגל דה קרמר (; 4 בספטמבר 1702 – 1792) היה שחמטאי צרפתי.

דה קרמר יחד עם שחקנים מפורסמים אחרים, שיחק בקפה דה לה רגנס שבפריז, והיה בין השחקנים החזקים בעולם בסביבות שנות השלושים של המאה ה-18. דה קרמר לימד שחמט את פרנסואה אנדרה פילידור.

לגל הוא זה אשר על שמו נקרא מט לגל (מהלך בשחמט המוביל לניצחון) שנמצא במשחקו היחיד אשר תיעודו קיים עד היום; לגל נגד סט. ברי, פריז, 1750.

== קישורים חיצוניים ==

קטגוריה:שחמטאים צרפתים
קטגוריה:מחברי ספרי שחמט
קטגוריה:צרפתים שנולדו במאה ה-18
קטגוריה:נפטרים ב-1792
יוסף בן טוביה

יוסף בן טוביה, מבית טוביה, משפחה עשירה ומיוחסת מעבר הירדן, שימש כגובה כספים עבור בית תלמי ביהודה בזמן השלטון התלמיי בארץ ישראל (המאה ה-3 לפנה"ס) בתקופה ההלניסטית.
בתקופתו של יוסף הגיע בית טוביה לשיא השפעתו. על עלייתו ידוע רק מתוך ספרו של יוסף בן מתתיהו, "קדמוניות היהודים", שם הוא מוצג ברוח אוהדת.
מנחם שטרן קובע את תחילת עלייתו לסביבות שנת 240 לפנה"ס.

אמו של יוסף הייתה בתו של הכהן הגדול שמעון הראשון ואחותו של הכהן הגדול חוניו השני. ליוסף היו שבעה בנים מאשה אחת, ומבתו של סולימיוס (בתרגום שליט: שלום), אחיו, נולד לו בנו הצעיר הורקנוס.

יוסף בן טוביה השכיל לנצל את המצב הפוליטי בארץ ישראל באותה תקופה על מנת להגיע לעמדת כוח בחצר בית תלמי ולמעשה הפך לנציגו בארץ ישראל. באותה תקופה החל המצב בין ההנהגה היהודית בארץ ישראל לבין תלמי השלישי אורגטס להתדרדר. אפשר שגרם לכך נטל המיסים שהכביד עליהם, או הפיתויים המרובים שבאו מכיוון מלכי בית סלאוקוס, שבקשו למשוך את היהודים לצדם. יצוין כי באותם הימים, המחצית השנייה של המאה ה-3 לפנה"ס, התחוללה המלחמה הסורית השלישית בין בית תלמי לבין בית סלאוקוס. את המצב המסובך והמורכב הזה ביקש לנצל, ממניעים פוליטיים ואישיים, חוניו השני, הכהן הגדול בירושלים, שתמך בבית סלאוקוס והאמין כי בית תלמי יינגף לפני בית סלאוקוס, סירב להעלות את כספי המיסים למלך תלמי השלישי, וסיכן בכך את מעמדה של יהודה. בתגובה, תלמי השלישי שיגר ליהודה נציג מטעמו שדרש את תשלום המיסים באופן מידי, ולא, יחולקו אדמות יהודה בין שרי המלך המצרי.
 
מצב זה, של התקררות היחסים בין יהודה לממלכת בית תלמי, נוצל על ידי בן אחותו של הכהן הגדול, יוסף בן טוביה, איש פיקח ונמרץ, שהבין כי יוכל לנצל את המצב לתועלתו. בהיוודע דבר ניצחונם המזהיר של התלמיים על בית סלאוקוס, כינס יוסף בן טוביה את אספת העם בירושלים וקיבל ממנה ייפוי כוח להגיע לאלכסנדריה ולפייס את המלך הרוגז. יצוין כי תפקיד הייצוג של יהודה כלפי המלכות, שהיה מסור לכהן הגדול, עבר, בהסכמת העם, לידי יוסף בן טוביה. במתנות ובדברי חנופה עלה בידי יוסף בן טוביה לקנות את לב שליחו של תלמי השלישי, וכך סלל לעצמו דרך לחצר המלך במצרים. יוסף הצליח לקנות את לב המלך, כשהוא מבטיח לו להכפיל את מכסת המיסים של יהודה, אם תימסר לידיו חכירת המיסים של "סוריה ופויניקיה", שיהודה שייכת להן. המלך נעתר לבקשתו ואף צייד אותו באלפיים לוחמים כדי שיוכל לגבות את המיסים ללא התנגדות, וכך אכן קרה, ולא בלי גבייה מתאכזרת. במשך עשרים ושתיים שנה היה יוסף בן טוביה חוכר מסי המלך, והמכה שניחתה על הכהונה הגדולה במישור האישי ובמישור הממלכתי הייתה קשה. התוצאות בהמשך, בדבר המריבה בין שני הכוחות, הזיקו מאוד ליהודה.

==לקריאה נוספת==
*מנחם שטרן, ההיסטוריה של ארץ-ישראל, כרך 3: התקופה ההלניסטית ומדינת החשמונאים, הוצאת יד בן צבי, 1981: יוסף בן טוביה, עמ' 112–113
* מנחם שטרן, מחקרים בתולדות ישראל בימי הבית השני, הערות לסיפור יוסף בן טוביה, עמ' 22–34

==הערות שוליים==

קטגוריה:יהודי תקופת בית שני
קטגוריה:בית טוביה
קטגוריה:יהודי המאה השלישית לפנה"ס
חבל הבסקים

חֶבֶל הַבַּסְקִים (בבסקית: Euskadi; אאוסקאדי; בספרדית: País Vasco) הוא קהילה אוטונומית בצפון ספרד.

== רקע ==

כ-45% מתושבי חבל הבסקים הם דו-לשוניים: הם דוברים בסקית, שפת החבל, בנוסף לספרדית, שפתה הרשמית של ספרד. הבסקית נבדלת משאר השפות המקומיות של חצי האי האיברי בכך שמקורה אינו בשפה הלטינית, והיא אחת השפות העתיקות באירופה.

חלק מתושבי החבל דורשים מהשלטון הספרדי עצמאות נרחבת יותר, ואף קם בחבל ארגון הטרור אט"א (ETA), שביצע פיגועים רבים (שהביאו למותם של למעלה מ-800 בני אדם). במהלך השנים ירדה תמיכת העם במעשי הטרור ורק מיעוט תומך בהמשך האלימות.

הבסקים ידועים בגאווה הלאומית שלהם שדוכאה קשות על ידי הממשלה הספרדית והגיעה למצב שבו המנהיגים הבסקים ניתקו קשרים עם הממלכה הספרדית.

עוד דרך להבין על הגאווה הלאומית שלהם היא דרך הכדורגל, קבוצת הכדורגל הבסקית אתלטיק בילבאו ידועה בחוקי ההעברות הנוקשים שלה שכוללים החתמת שחקנים ממולדת בסקית בלבד. 

שמו הבסקי של חבל הבסקים הוא אאוסקדי (Euskadi), והוא נטבע על ידי לאומן בסקי בשם סבינו אראנה בסוף המאה ה-19. כיום מתייחס השם אאוסקדי רק למחוז האוטונומי חבל הבסקים שבספרד. שם בסקי אחר הוא אאוסקל הריה (Euskal Herria), שתרגומו המילולי הוא "ארץ השפה הבסקית" (Euskera), והוא הופיע לראשונה עוד במאה ה-16. המושג אאוסקל הריה מהווה הגדרה רחבה יותר ובניגוד לאאוסקדי הוא כולל לא רק את חבל הבסקים של היום, אלא גם את נווארה ואת חבל הבסקים הצרפתי (שנמצא בצד הצרפתי של הרי הפירנאים ומכונה איפרלדה (Iparralde = צד צפון)). באזורים אלו המחתרת הבסקית תובעת עצמאות לעם הבסקי. בפי רוב הלאומנים הבסקים השימוש במושג אאוסקדי זהה לשימוש במושג אאוסקל הרייה ומתייחס לכל האזור שבו מרוכזים בני העם הבסקי.

== גאוגרפיה ==
תיחומו של החבל בצפון הוא הים הקנטברי (Mar Cantábrico), בצפון מזרח צרפת, במזרח נווארה, בדרום לה ריוחה וקסטיליה ולאון, ובמערב קנטבריה.

חבל הבסקים כולל שלושה מחוזות:
*אלאבה (Álava, בבסקית: Araba) שבירתו ויטוריה
*גיפוסקואה (Guipúzcoa, בבסקית: Gipuzkoa) שבירתו סן סבסטיאן
*ביסקאיה (Vizcaya, בבסקית: Bizkaia) שבירתו בילבאו והפרלמנט שלו יושב בגרניקה

החבל משתרע על פני 7,234 קמ"ר ומתגוררת בו אוכלוסייה בת 2,167,707 תושבים (נכון ל-2017) בצפיפות של 297 תושבים לקמ"ר. בירת החבל היא ויטוריה, ובה נמצאים הפרלמנט והממשל הבסקיים, אך כמעט מחצית מהתושבים מתגוררים בעיר בילבאו וסביבתה.

==תיירות==
המקומות המתויירים ביותר בחבל:

* ויטוריה - עיר הבירה של החבל, שיש בה אזורי תעשייה ואזורי מגורים וקניות מודרניים לצד חלק עתיק שבו סמטאות מימי הביניים, קתדרלות מרשימות, ארמונות ועוד.
* בילבאו - מוזיאון גוגנהיים הוא האטרקציה העיקרית.
* גטריה (Getaria) - עיר נמל קטנה, בעלת אופי של ימי הביניים.
* סן סבסטיאן - עיר מודרנית בעלת טיילת חוף ארוכה, בצד אזור עתיק.
* אורדיסיה (ordizia) - עיירה קטנה, שעיקרה השוק המרכזי של ימי רביעי.
* פארק איסקורי אראץ ופארק Aralar הצמודים זה לזה.
* לה-גווארדיה (La Guardia), עיירה ימי-ביניימית השוכנת בחבל ריוחה (Rioja). סמטאותיה מרוצפות אבן. ידועה בנופי הכרמים שלה וריבוי יקבים ובתי יין.

==ראו גם==
* ארץ הבסקים
* באקיו - כפר בחבל

== קישורים חיצוניים ==

* 
* 
* 
* 
* 
* 

==הערות שוליים==

*
בסקים
קטגוריה:מדינות וטריטוריות שהוקמו ב-1979
קטגוריה:חבלי ארץ במחלוקת
פונקציה פשוטה

בתורת המידה, פונקציה פשוטה היא פונקציה המקבלת רק מספר סופי של ערכים שונים על תתי קבוצות (בדרך כלל מדידות).

==הגדרה ותכונות==
פונקציה פשוטה מעל מרחב מידה <math>(X,S,\mu)</math> היא צירוף ליניארי סופי של פונקציות מציינות. כלומר צורתה היא <math>\ s(x)=\sum_{k=1}^n a_k{\mathbf 1}_{A_k}(x)</math>, כאשר <math>\ a_k</math> הם סקלרים (לרוב ממשיים), ו- <math>\ A_k</math> הן תתי קבוצות, לרוב קבוצות מדידות (כלומר <math>A_k \in S</math>)- שכן הפונקציה <math>s</math> מדידה אם ורק אם כל הקבוצות מדידות.

בגלל המבנה המיוחד של הפונקציות הפשוטות, התכונות שלהן נובעות באופן ישיר מהנחות מתאימות על הקבוצות במרחב המידה. באופן כזה אפשר ללמוד גם פונקציות כלליות יותר, שאותן אפשר לעיתים קרובות לקרב על ידי פונקציות פשוטות.

למעשה, כל פונקציה מדידה מורחבת, היא גבול במידה שווה של פונקציות פשוטות. כל פונקציה מדידה, אי שלילית וחסומה, היא גבול של סדרה עולה של פונקציות פשוטות, אי שליליות. כלומר, הפונקציות הפשוטות צפופות במרחב הפונקציות המדידות.

==אינטגרציה==
פונקציות פשוטות הן הבסיס להגדרת האינטגרל בתורת המידה.

בהינתן מרחב מידה <math>(X,S,\mu)</math> ופונקציה פשוטה <math>\ s(x)=\sum_{k=1}^n a_k{\mathbf 1}_{A_k}(x)</math> מדידה, האינטגרל שלה מוגדר כסכום הערכים כפול המידה, כלומר <math>\int {s d \mu} = \sum_{k=1}^n a_k \mu (A_k)</math>.

במקרה שמרשים לפונקציה לקבל ערכים אינסופיים, מסכימים שכאשר המידה אפס (גם אם הערך אינסוף), הערך הוא עדיין 0 (כמו שאינטגרל של פונקציית האפס על כל הישר הוא 0).

לאינטגרל של פונקציה פשוטה מספר תכונות אלמנטריות, כמו אדיטיביות, הוצאת בסקלר (כלומר הוא מהווה פונקציונל); הוא גם מונוטוני.

לפונקציה חיובית מדידה כללית, מגדירים <math>\int {f d \mu} = sup \{ \int {s d \mu} : s \le f \}</math>, כאשר הסופרימום רץ על כל הפונקציות הפשוטות.

מההגדרה נובע שמספיק להוכיח טענות רבות על פונקציות פשוטות, ואז ניתן להסיק אותן גם על פונקציות כלליות. ראו למשל משפט ההתכנסות המונוטונית.

==ראו גם==
* מידה (מתמטיקה)
==קישורים חיצוניים==

* 

קטגוריה:תורת המידה
פשוטה
קימריק

קימריק (באנגלית: Cymric) הוא גזע של חתול הבית שמוצאו בחתול המנקס.

== היסטוריה של הגזע ==
הקימריק הוא הגרסה ארוכת השיער של המנקס - גזע טבעי שהתפתח באי מאן. מוטציה גנטית טבעית גרמה לחתולים במאן לאבד את זנבם, ובגלל בידודו הגאוגרפי של האי, הונצח חוסר הזנב בדורות הבאים. הסבר אפשרי להופעת החתולים ארוכי השיער בין חתולי המנקס קצרי השיער הוא זיווג של חתולי המנקס עם חתול יערות נורווגי שהובא לאי על ידי המלך הנורווגי מגנוס. למרות שחתולי מנקס ארוכי שיער הופיעו מאז ומעולם בשגרים של מנקס קצר שיער, רק בשנות השישים נקבע שהמנקס ארוך השיער הוא גזע נפרד. 

משמעות השם קימריק זה "וולשי", והוא ניתן לחתול בגלל הכמות הרבה של חתולי מנקס ארוכי שער שחיו בזמנו בווילס. בהתחלה השתמשו כל האגודות בשם זה, אך כיום חלק פשוט מכנים אותו מנקס ארוך שיער.

== מבנה כללי ==
משקלו נע בין 4 - 5.5 ק"ג.

הפרווה צפופה ועבה, ועשויה להיות בצבעים ובתבניות רבות, למעט שוקולד, לבנדר, וחודים כהים.

גורי הקימריק דומים לאלו של המנקס, אך כעבור מספר שבועות ניתן להבחין בפרווה הצפופה והמפוארת שהם מפתחים.

== אופי ==
הקימריק הוא חתול שופע חיבה, אנרגטי, וחברותי. חתולים שחיים גם מחוץ לבית הם ציידים טובים. רבים מכנים את הקימריק כ"חתול כלב" בגלל תשוקתו העזה להיות עם בעליו, ולעקוב אחריו מחדר לחדר. קולו של הקימריק בדרך כלל שקט מאוד ביחס לממדי גופו (בפרט נקבות בתקופת הייחום). הקימריק משמיע סלסול קול ייחודי (בעיקר נקבות ה"מדברות" עם הגורים), אבל גם כתגובה לדיבור של בעליהם. חתולי קימריק רבים יגוננו על בתיהם במיוחד מפני כלבים זרים. מסתדרים טוב עם ילדים אם הם גדלו איתם ביחד. לקימריק בוגר יהיו קשיים להסתגל לבית רועש על ילדים, אם לא היה מורגל לכך, ויעדיף סביבה שקטה.

==קישורים חיצוניים==

קטגוריה:גזעי חתולים
רגמפין

רָגָמָפִין (באנגלית: Ragamuffin) הוא גזע של חתול הבית.

== היסטוריה של הגזע ==

ראשיתו של הגזע בשנות 1960, כאשר אן בייקר מקליפורניה עסקה בפיתוח מספר גזעי חתולים חדשים. בתחילת 1994 החליטה אחת הקבוצות שעבדה עם בייקר להפסיק את השותפות. על פי החוזה המחייב בין הקבוצה לבייקר, במקרה שהקבוצה קוטעים את השותפות, עליהם לעקר או לסרס את החתולים שברשותם או לשנות את שם הגזע עליו עבדו. חברי הקבוצה העדיפו את האפשרות השנייה. הם ערבבו את גזעי ה-"Cherubims" וקראו לגזע החדש בשם "רגמפין". השם נבחר בגלל מוצאם של החתולים - כולם התפתחו מחתולי רחוב (Ragamuffin באנגלית: פרחחי רחוב חביבים).

בפברואר 1994 רשמה ה-ACFA, אגודת חובבי החתולים בארצות הברית, את הרגמפין בתור גזע נסיוני וכיום (מרץ 2007) מוכר הגזע על ידי מספר אגודות חתולים (כולל ה-ACFA) כגזע לכל דבר.

== מבנה כללי ==
הזכרים מסוגלים להגיע למשקל של כ-13 ק"ג. פרוותם באורך בינוני וצבעה מורכב ממגוון רחב של צבעים ודוגמאות, כגון לילך, לינקס, מינק, שחור, אפור ולהבה.

החתול מגיע לבגרות בגיל 3–4.

==קישורים חיצוניים==

קטגוריה:גזעי חתולים
רועה אוסטרלי

רועה אוסטרלי הוא גזע של כלב רועים.

== היסטוריה של הגזע ==
המקור של כלב הרועים האוסטרלי לא ידוע באופן ודאי. על אף שמם, מוצאם של הכלבים האוסטרליים אינו מאוסטרליה. לדעת הבעלים הראשונים של הכלבים מגזע זה, מקור הגזע הוא מארץ הבסקים השוכן בהרי הפירינאים שבין ספרד לצרפת. הבסקים שהיגרו ממקום מגוריהם בשל האבטלה הקשה, הגיעו עם כלביהם לארצות אחרות. הכלבים הקטנים והוורסטיליים האלה קיבלו את שמם עם הגיעם לארצות הברית ביחד עם עדרי הכבשים והרועים מאוסטרליה. זה אירע בסוף המאה ה-19 ותחילת המאה ה-20, כאשר פרח שוק הצמר האמריקאי. הבוקרים התרשמו מהיכולות של כלבים מוכשרים אלו שמשו גם לרעיית כבשים וגם לרעיית בקר. בשנת 1991 גזע הרועים האוסטרליים הוכר רשמית על ידי התאחדות הכלבים הקנדית והתאחדות הכלבים של ארצות הברית.

בשל יכולת ההסתגלות הגדולה שלהם ורצונם לרצות הם מגיעים לתוצאות טובות בתחומים רבים: מבחני משמעת, מבחני אג'יליטי, תחרויות של צלחת מעופפת ועוד. הם מצטיינים גם בעבודה בחווה, בגילוי חומרי נפץ וסמים או בחיפוש והצלה.

== מבנה כללי ==
רועה אוסטרלי אדום
גובה - זכרים: 51-58 ס"מ נקבות: 46-53 ס"מ. משקל - נקבות: סביב ה-20 ק"ג, זכרים: סביב ה-30 ק"ג.

פרוותם קצרה ויכולה להופיע בארבע וריאציות:

אדום שיש - "מנומר" Red Merle

אפור שיש - "מנומר" Blue Merle

אדום - Red Tri

שחור - Black Tri

גזע זה יכול לבוא עם סימונים חומים ולבנים: בפנים, ברגליים, בעורף, בצוואר ובבטן. כתמים לבנים אסורים בחלק מהאזורים בגוף (לפי התקן), וכלב בעל כתמים לבנים באזורים אלה נחשב כ'פסול' מבחינת תקן הגזע.

פרט יחסית ייחודי לרועה האוסטרלי הוא שחלק מהכלבים נולדים ללא זנב.

== אופי ==
נקבת רועה אוסטרלי טריקולור
כלבי הרועים האוסטרליים הם כלבים חכמים מאוד, חברותיים, ורסטילים, פעילים, קלים לאילוף ובעלי אינסטינקטים לרעיה ולשמירה. הם מהירי תפיסה וצמאים לרצות את בעליהם .
חברותים ,יודעים לגלות אפילפסיה.

==קישורים חיצוניים==

קטגוריה:הקבוצה הראשונה של הפדרציה הבין-לאומית לכלבנות
קטגוריה:הקבוצה החמישית של מועצת הכלבנות האוסטרלית הלאומית
קטגוריה:הקבוצה השביעית של מועדון הכלבים הקנדי
קטגוריה:כלבי רועים